cyanic-selkie/wikianc huggingface dataset:
Αφθώδης πυρετός
Εμβολιασμός
Απαγορεύεται το εμπόριο ζώων εμβολιασμένων κατά του αφθώδους πυρετού. Μετά την κατάργηση της ζώνης προστασίας, τα εμβολιασμένα ζώα που προέρχονται από κοπάδια που έχουν ελεγχθεί μπορούν να μετακινηθούν στο εσωτερικό του κράτους μέλους, υπό την προϋπόθεση ότι με κάποιο σύστημα εντοπισμού διασφαλίζεται ο αποκλεισμός τους από το κοινοτικό εμπόριο.
Έκτακτος εμβολιασμός
Η απόφαση για τη διενέργεια επείγοντος εμβολιασμού ανάγεται στο πληγέν κράτος μέλος ή σε πρωτοβουλία της Επιτροπής ή κατόπιν αιτήματος εκτιθέμενης γειτονικής χώρας από κοινού με το πληγέν κράτος μέλος. Μπορεί να αποφασιστεί όταν υπάρχει μια τουλάχιστον από τις ακόλουθες προϋποθέσεις:
Τα κριτήρια κατά τη λήψη απόφασης για την προστασία με εμβολιασμό αφορούν κυρίως: την πυκνότητα του πληθυσμού και τις μετακινήσεις των ευπαθών ζώων, την πιθανότητα εξάπλωσης του ιού με τον αέρα, την ικανότητα του κράτους μέλους να εξαλείψει τα προσβεβλημένα ζώα και την προέλευση, κατανομή και καμπύλη συχνότητας εμφάνισης των εστιών της νόσου.
Οι όροι υπό τους οποίους θα πραγματοποιηθεί ο εμβολιασμός έχουν σχέση με την οριοθέτηση της γεωγραφικής περιοχής στην οποία πρόκειται να διεξαχθεί ο εμβολιασμός, το είδος και την ηλικία των προς εμβολιασμό ζώων και τη διάρκεια της όλης επιχείρησης εμβολιασμού. Τα ζώα που υποβάλλονται σε εμβολιασμό επισημαίνονται σαφώς και καταγράφονται ενώ σε κάθε περίπτωση απαγορεύεται η κυκλοφορία τους.
Μεταξύ της έναρξης της επείγουσας επιχείρησης εμβολιασμού και της αποκατάστασης καθεστώτος «πλήρους απαλλαγής από ασθένεια και προσβολή» όσον αφορά τον αφθώδη πυρετό μεσολαβούν τρία διακριτά στάδια. Σε κάθε στάδιο προβλέπονται ειδικά μέτρα για τη ζώνη εμβολιασμού, τα οποία αφορούν κυρίως τις μετακινήσεις των ζώων, τα νωπά κρέατα και τα υπόλοιπα προϊόντα ζωικής προέλευσης, το γάλα και τα γαλακτοκομικά προϊόντα, την κλινική και ορολογική έρευνα και την ταξινόμηση των κοπαδιών.
Προστατευτικός εμβολιασμός
Τα κράτη μέλη που εφαρμόζουν προστατευτικό εμβολιασμό, προβαίνουν σε διαχωρισμό σε περιοχές (περιφερειοποίηση) της ζώνης εμβολιασμού σε στενή συνεργασία αν χρειάζεται με τα γειτονικά κράτη μέλη. Τηρούν τους κανόνες υγιεινής και βιοασφάλειας και τους ειδικούς κανόνες για τις ζώνες προστασίας και επιτήρησης που προαναφέρθηκαν. Σε περίπτωση προστατευτικού εμβολιασμού, δημιουργείται μια δεύτερη ζώνη επιτήρησης ακτίνας τουλάχιστον δέκα χιλιομέτρων.
Επικινδυνότητα για τον άνθρωπο
Το ερώτημα που απασχολεί όλους εμάς τους καταναλωτές είναι: "Eίναι δυνατόν ο αφθώδης πυρετός να μεταδοθεί στον άνθρωπο μέσω μολυσμένων ζωικών προϊόντων;" Η σημερινή απάντηση είναι ναι, αλλά η μετάδοση είναι πολύ σπάνια.
Αυτό βέβαια δεν πρέπει να μας καθησυχάζει. Οι ιοί έχουν μεγάλες και μέχρι ενός σημείου άγνωστες δυνατότητες προσαρμογής σε ποικίλους ξενιστές, μέσω μεταλλάξεων. Άλλωστε, από τα ζώα προήλθε το AIDS και η μεταδιδόμενη μορφή της σπογγώδους εγκεφαλοπάθειας. Πιο αναλυτικά η σχέση του αφθώδους πυρετού των ζώων με τον άνθρωπο έχει ως εξής:
Στον άνθρωπο υπάρχει μιά άλλη νόσος που οφείλεται σε ιό της ίδιας οικογένειας αλλά διαφορετικού γένους. Πρόκειται για τους ιούς coxsackie, του γένους των εντεροϊών που προκαλούν, κυρίως στα παιδιά αλλά και στους ενήλικες, μία νόσο με παρόμοια κλινικά χαρακτηριστικά που ονομάζεται αφθώδης πυρετός (hand, foot and mouth disease - υπενθυμίζεται ότι ο αφθώδης πυρετός των ζώων ονομάζεται foot and mouth disease).
Ντάλια
Η ντάλια (Dahlia) είναι γένος ανθοφόρων θαμνοειδών φυτών, ενδημικών του Μεξικού της Κεντρικής Αμερικής και της Κολομβίας. Περιλαμβάνει περίπου τριάντα είδη και ανθίζει κατά το καλοκαίρι και το φθινόπωρο. Αποτελεί το εθνικό λουλούδι στο Μεξικό. Οι Αζτέκοι καλλιεργούσαν τις ντάλιες για τροφή, τελετές και διακόσμηση.
Το 1872 ένα κουτί με ρίζες ντάλιας εστάλη από το Μεξικό στην Ολλανδία. Από αυτές επέζησε μόνον ένα φυτό, από το οποίο παρήχθησαν κόκκινα λουλούδια με μυτερά πέταλα Ντάλια του Χουάρες (Dahlia juarezii). Από αυτά προήλθαν τα σημερινά υβρίδια ντάλιας.
Μοντέρνες δημοφιλείς ποικιλίες:
Εξωτερικοί δεσμοί
Κατηγορία:Σύνθετα Κατηγορία:Χλωρίδα του Μεξικού Κατηγορία:Καλλωπιστικά φυτά Κατηγορία:Άνθη
Τσοντάλες
Το Τσοντάλες (ισπαν.: Chontales) είναι ένα από τα 17 διαμερίσματα της Νικαράγουα. Πρωτεύουσά της είναι η Χουιγάλπα.
Αφθώδης πυρετός
Μέτρα που πρέπει να λαμβάνονται σε περίπτωση υπονοιών για αφθώδη πυρετό
Όταν υπάρχει υπόνοια για κρούσμα αφθώδους πυρετού σε μια εκμετάλλευση, τα κράτη μέλη μεριμνούν για την εφαρμογή των ακόλουθων μέτρων:
Τσοντάλες
Δήμοι
Το Τσοντάλες διαιρείται σε 10 δήμους:
Αφθώδης πυρετός
Μέτρα που πρέπει να λαμβάνονται σε περίπτωση υπονοιών για αφθώδη πυρετό
Σε περίπτωση υψηλής πυκνότητας ζώων ευπαθών ειδών, σημαντικών μετακινήσεων ζώων ή καθυστέρησης στη δήλωση υπονοιών για ύπαρξη αφθώδους πυρετού, η αρμόδια αρχή μπορεί να δημιουργήσει ζώνη προσωρινού ελέγχου στην οποία εφαρμόζονται τα προηγούμενα μέτρα. Μπορεί να προβλεφθεί απαγόρευση κάθε μετακίνησης ζώων σε μια ζώνη που μπορεί να καλύπτει και το σύνολο της επικράτειας ενός κράτους μέλους για μέγιστο διάστημα μέχρι 72 ωρών.
Η αρμόδια αρχή, αφού ενημερώσει προηγουμένως την Επιτροπή, μπορεί να εφαρμόσει πρόγραμμα προληπτικής εξάλειψης συμπεριλαμβανομένης της σφαγής των ύποπτων για μόλυνση ζώων.
Μέτρα που πρέπει να λαμβάνονται σε περίπτωση επιβεβαίωσης της ύπαρξης εστίας αφθώδους πυρετού
Τα μέτρα αυτά ισχύουν επίσης και όταν επιβεβαιώνεται η ύπαρξη εστίας αφθώδους πυρετού σε σφαγείο, συνοριακό σταθμό ελέγχου ή μεταφορικά μέσα. Σε περίπτωση εντοπισμού εστίας αφθώδους πυρετού σε μη αγροτικό τόπο (εργαστήριο ή ινστιτούτο, ζωολογικός κήπος, φυσικό ενδιαίτημα), επιβάλλεται η λήψη όλων των αναγκαίων μέτρων βιοασφάλειας ώστε να προστατευθούν τα ζώα από τη μόλυνση.
Η επανεισαγωγή ζώων στην εκμετάλλευση μπορεί να αρχίσει το νωρίτερο 21 ημέρες μετά τον καθαρισμό, βάσει αυστηρών κανόνων και υπό τη συνεχή επίβλεψη κτηνιάτρου.
Παραπομπές
Κατηγορία:Ασθένειες ζώων Κατηγορία:Νευρολογικές παθήσεις Κατηγορία:Ιογενείς ασθένειες
Intellectum
Το Intellectum είναι μια εξαμηνιαία έκδοση περιοδικού στοχασμού με άρθρα, μελέτες, εισηγήσεις, συνεντεύξεις και διηγήματα. Ξεκίνησε τη κυκλοφορία του το 2006 από την Επιστημονική Ομάδα Intellectum και μέχρι σήμερα έχει εκδώσει εννιά τεύχη. Αρχισυντάκτης του περιοδικού είναι ο Βίκτωρ Τσιλώνης Τον Δεκέμβριο του 2011 κυκλοφόρησε το 8ο τεύχος του περιοδικού. Η έντυπη έκδοση είναι στα Ελληνικά ενώ η ηλεκτρονική είναι δίγλωσση, με πολλά άρθρα και συνεντεύξεις να είναι διαθέσιμα στα Αγγλικά.
Είναι μέλος του πανευρωπαϊκού δικτύου περιοδικών Eurozine στο οποίο συμμετέχουν 79 από τα καλύτερα περιοδικά λόγου της Ευρώπης. Τα άρθρα του καταχωρούνται σε διεθνείς βάσεις δεδομένων όπως το Copernicus Index και η Digital Open Access Journals
Στο περιοδικό έχουν αρθρογραφήσει παγκοσμίας ακτινοβολίας προσωπικότητες όπως ο πρόεδρος του πανεπιστημίου του Γέιλ, Richard S. Levin, ο ομότιμος καθηγητής ποινικού δικαίου του πανεπιστήμιου του Κέμπριτζ Andrew von Hirsch και ο καθηγητής αρχαίας ιστορίας του Πρίνστον και πρώην αντιπρύτανης της Χαϊδελβέργης, Άγγελος Χανιώτης.
Σε κάθε τεύχος του περιοδικού φιλοξενείται μακροσκελής συνέντευξη με μια εξέχουσα προσωπικότητα. Ετσι έχουν δημοσιευθεί και υπάρχουν αναρτημένες στο διαδίκτυο συνεντεύξεις με την πρώην Γενική Εισαγγελέα του Διεθνούς Ποινικού Δικαστηρίου για την πρώην Γιουγκοσλαβία Carla Del Ponte, με τον παγκοσμίου φήμης πολιτικό επιστήμονα Ernesto Laclau , τον φιλόσοφο David Oderberg , την ιατροδικαστική ανθρωπολόγο Sue Black, τον Σκωτσέζο συγγραφέα Paul Johnston, τον καθηγητή πολιτικής επικοινωνίας Richard Katula , τον διάσημο καθηγητή διεθνούς δικαίου και ανθρωπίνων δικαιωμάτων William Schabas, τον δημοσιογράφο Στέλιο Κούλογλου και τον πρύτανη του ΑΠΘ Γιάννη Μυλόπουλο.
Παραπομπές
Κατηγορία:Ελληνικά περιοδικά
2-πεντανόνη
Η πεντανόνη-2 ή 2-οξοπεντάνιο ή β-κετοπεντάνιο ή μεθυλοπροπυλοκετόνη ή μεθυλοπροπυλοφορμαλδεΰδη είναι μια χημική ένωση με χημικό τύπο C5H10Ο και σύντομο συντακτικό τύπο CH3CH2CH2COCH3 ή συντομογραφικά PrCOMe ή MPK (MethylPropylKetone). Είναι η μια από τις κετόνες. Στην όψη είναι ένα άχρωμο εύφλεκτο υγρό.
Ισομέρεια
Με βάση το χημικό της τύπο, C5H10O, έχει τα ακόλουθα 71 ισομερή:
Με καταλυτική οξείδωση 2-φαινυλοπεντανίου
Με καταλυτική οξείδωση 2-φαινυλοπεντανίου [PhCH(CH3)CH2CH2CH3] παράγεται φαινόλη (PhOH) και πεντανόνη-2:
Με καταλυτική οξείδωση πεντενίου-1
Με καταλυτική οξείδωση πεντενίου-1, με τη μέθοδο Wacker παράγεται πεντανόνη-2 :
Με οργανομαγνησιακές ενώσεις
1. Με επίδραση προπυλομαγνησιοαλογονίδιου (CH3CH2CH2MgX) σε αιθανικό αλκυλεστέρα (CH3COOR) παράγεται πεντανόνη-2 :
2. Με επίδραση προπυλομαγνησιοαλογονίδιου (CH3CH2CH2MgX) σε αιθανονιτρίλιο παράγεται πεντανόνη-2 :
Με οξείδωση πεντανόλης-2
Με οξείδωση πεντανόλης-2 [CH3CH2CH2CH(OH)CH3] παράγεται πεντανόνη-2 :
Με προσθήκη ύδατος σε πεντίνιο-1
Με ενυδάτωση πεντινίου-1 (CH3CH2CH2C ≡ CH) παράγεται αρχικά η ταυτομερής πεντεν-1-όλη-2, που ταυτομερίζεται σε πεντανόνη-2 :
Με οζονόλυση 4,5-διμεθυλοκτένιου-4
Με οζονόλυση 4,5-διμεθυλοκτένιου-4 παράγεται πεντανόνη-2 :
Με επίδραση υπερμαγγανικού καλίου σε 4,5-διμεθυλοκτένιο-4
Με επίδραση υπερμαγγανικού καλίου σε 4,5-διμεθυλοκτένιο-4 παράγεται πεντανόνη-2 :
Με επίδραση υπεριωδικού οξέος σε 4,5-διμεθυλοκτανοδιόλη-4,5
Με επίδραση υπεριωδικού οξέος σε 4,5-διμεθυλοκτανοδιόλη-2,3 παράγεται πεντανόνη-2 :
Ταυτομέρεια με πεντεν-1-όλη-2 και πεντεν-2-όλη-2
Η προπανόνη βρίσκεται πάντα σε χημική ισορροπία με τις ταυτομερείς της πεντεν-1-όλη-2 και πεντεν-2-όλη-2. Μπορεί να καταλυθεί προς την επιθυμητή κατεύθυνση με παρουσία οξέων ή βάσεων : 500 px
Αναγωγή προς πεντανόλη-2
Μπορεί να αναχθεί προς πεντανόλη-2 με τις ακόλουθες μεθόδους
1. Με λιθιοαργιλιοϋδρίδιο (LiAlH4):
2. Με καταλυτική υδρογόνωση:
Αναγωγή προς πεντάνιο
1. Μπορεί να αναχθεί προς πεντάνιο με την μεθόδο Wolff-Kishner
2. Μπορεί να αναχθεί προς πεντάνιο με την αντίδραση Clemensen
Οξείδωση προς πεντανοδιόνη-2,3
1. Μπορεί να οξειδωθεί προς πεντανοδιόνη-2,3 με χρήση διοξειδίου του σεληνίου
2. Μπορεί να οξειδωθεί προς πεντανοδιόνη-2,3 μέσω νιτρώδωσης, δηλαδή επίδρασης νιτρώδους οξέος
Προσθήκη ύδατος
Με προσθήκη ύδατος σε πεντανόνη-2 παράγεται, σε χημική ισορροπία, η μη απομονώσιμη ασταθής πεντανοδιόλη-2,2 :
Προσθήκη αιθανοδιόλης-1,2
Με προσθήκη αιθανοδιόλης-1,2 παράγεται 2-μεθυλο-2-προπυλο-1,3-διοξολάνιο : 100 px
Προσθήκη αιθανοδιθειόλης-1,2
Με προσθήκη αιθανοδιθειόλης-1,2 παράγεται 2-μεθυλο-2-προπυλο-1,3-διθειολάνιο : 100 px
100 px
Αντιδράσεις με αζωτούχες ενώσεις
Αντιδρά με αρκετά είδη αζωτούχων ενώσεων του γενικού τύπου NH2A, όπου το A μπορεί να είναι υδρογόνο, αλκύλιο, υδροξύλιο, αμινοξάδα και διάφορα άλλα. Με βάση το γενικό τύπο η γενική αντίδραση είναι η ακόλουθη :
1. Με αμμωνία παράγεται πεντανιμίνη-2. Προκύπτει από την παραπάνω γενική με A = H:
2. Με πρωτοταγείς αμίνες (RNH2) παράγεται Ν-αλκυλοπεντανιμίνη-2. Προκύπτει από την παραπάνω γενική με A = R:
4. Με υδραζίνη παράγεται αρχικά πεντανυδραζόνη-2 και με περίσσεια πενττανάλης-2 δι(1-μεθυλοβουτυλιδεν)αζίνη. Προκύπτει από την παραπάνω γενική με A = NH2:
6. Με υδραζινομεθαναμίδιο παράγεται (2-(1'-μεθυλοβουτυλιδεν)υδραζινο)μεθαναμίδιο. Προκύπτει από την παραπάνω γενική με A = NCONH2:
Αλδολική συμπύκνωση
Με επίδραση βάσης έχουμε τη λεγόμενη αλδολική συμπύκνωση, η οποία όταν γίνεται με τον εαυτό της, παράγεται αρχικά 3-αιθυλο-4-μεθυλο-4-υδροξυεπτανόνη-2, η οποία στη συνέχεια με αφυδάτωση μπορεί να δώσει 3-αιθυλο-4-μεθυλο-επτεν-3-όνη-2 :
Συμπύκνωση με «ενεργές» μεθυλενομάδες
Με την επίδραση «ενεργών» μεθυλενομάδων, δηλαδή ενώσεων του γενικού τύπου XCH2Y, όπου X,Y ηλεκτραρνητικές ομάδες όπως π.χ. κυανομάδα (CN), καρβαλκοξυομάδα (COOR), έχουμε την αντίδραση Knoevenagel :
Αλογόνωση
1. Με επίδραση αλογόνου (X2) έχουμε προσθήκη του στη πεντεν-1-όλη-2. Παράγεται αρχικά η ασταθής 1,2-διαλοπεντανόλη-2 που αφυδραλογονώνεται σχηματίζοντας τελικά 1-αλοπεντανόνη :
2. Με επίδραση αλογόνου (X2) έχουμε προσθήκη του στην πεντεν-2-όλη-2. Παράγεται αρχικά η ασταθής 2,3-διαλοβουτανόλη-2 που αφυδραλογονώνεται σχηματίζοντας τελικά 3-αλοπεντανόνη-2 :
Επίδραση διαζωμεθανίου
Με επίδραση διαζωμεθάνιου παράγεται 2-μεθυλο-2-προπυλοξιράνιο : 100 px
Επίδραση υδραζωτικού οξέος
Με επίδραση υδραζωτικού οξέος (αντίδραση Achmidt) παράγεται N-μεθυλοβουταναμίδιο :
Αντίδραση Stracker
Με επίδραση υδροκυανίου (HCN) και αμμωνίας (NH3) σε πεντανόνη-2 παράγεται αρχικά 2-αμινο-2-μεθυλοπεντανονιτρίλιο και στη συνέχεια, με υδρόλυση, 2-αμινο-2-μεθυλοπεντανικό οξύ (ένα μη πρωτεϊνικό αμινοξύ) :
Φωτοχημική προσθήκη σε αλκένια
Με επίδραση πεντανόνης-2 σε αιθένιο σχηματίζεται φωτοχημικά 2-μεθυλο-2-προπυλοξετάνιο (Αντίδραση Paterno–Büchi) : 100 px
Επίδραση ισχυρών οξειδωτικών συνθηκών
Με ισχυρά οξειδωτικά μέσα και δραστικές συνθήκες, είναι δυνατή η οξείδωση της πεντανόνης-2 προς διοξείδιο του άνθρακα και βουτανικό οξύ :
Οξείδωση Baeyer - Villiger
Με οξείδωση Baeyer - Villiger από καρβονικό υπεροξύ (RCO3H) παράγονται βουτανικός μεθυλεστέρας και καρβονικό οξύ :
Παραγωγή διόλης
Με επίδραση νατρίου ή μαγνησίου σε πεντανόνη-2 παράγεται τελικά 4,5-διμεθυλοοκτανοδιόλη-4,5 :
Προσθήκη ορθοφορμικών εστέρων
Με προσθήκη ορθοφορμικού εστέρα [(RO)3CH, όπου τα αλκύλια R, όχι απαραίτητα ίδια] έχουμε το σχηματισμό 2,2-διαλκοξυπεντάνιου :
Συμπύκνωση με εστέρες
Με επίδραση καρβονικών εστέρων (RCOOR, όπου τα αλκύλια R, όχι απαραίτητα ίδια) σε πεντανόνη-2, παρουσία προπανολικού νατρίου ή νατραμιδίου παράγονται 2-αλκοξυπεντανόνη-3 και αλκοόλη :
Επίδραση καρβενίων
Παρεμβολή καρβενίων, π.χ. με μεθυλενίου παράγονται εξανόνη-2, εξανόνη-3, 4-μεθυλοπεντανόνη-2, 3-μεθυλοπεντανόνη-2 και 2-μεθυλο-2-προπυλοξιράνιο :
Πηγές
Κατηγορία:Αλκανόνες
Σιδηρομετάλλευμα
Τα σιδηρομεταλλεύματα που περιέχουν πολύ μεγάλα ποσοστά αιματίτη ή μαγνητίτη είναι γνωστά ως «φυσικό μετάλλευμα» ή «αμέσου μεταφοράς» (direct shipping ore, DSO), όρος που υπονοεί ότι μπορούν να τροφοδοτήσουν κατευθείαν υψικαμίνους. Το σιδηρομετάλλευμα αποτελεί την πρώτη ύλη για την παραγωγή «χελωνών» χυτοσιδήρου από υψικαμίνους, και από τις χελώνες αυτές (pig iron) παράγεται κυρίως ο χάλυβας (ατσάλι). Σήμερα το 98% του εξορυσσόμενου σιδηρομεταλλεύματος χρησιμοποιείται για την παραγωγή χάλυβα. Εξαιτίας των πολλών και βασικών κατασκευαστικών χρήσεων του χάλυβα, το σιδηρομετάλλευμα έχει χαρακτηρισθεί ως «περισσότερο απαραίτητο για την παγκόσμια οικονομία από οποιαδήποτε άλλη πρώτη ύλη, εκτός ίσως από το πετρέλαιο».
Πηγές σιδηρομεταλλεύματος
Ο σίδηρος σε μεταλλική μορφή απουσιάζει σχεδόν τελείως από την επιφάνεια της Γης, με την εξαίρεση των θραυσμάτων σιδηρομετεωριτών (όπου βρίσκεται σε κράμα με αρκετό νικέλιο) και πολύ σπάνιων μορφών ξενολίθων από τον γήινο μανδύα. Παρά το ότι ο σίδηρος ως στοιχείο είναι το τέταρτο αφθονότερο στον φλοιό της Γης (αποτελεί περίπου το 5% κατά μάζα), σχεδόν όλος βρίσκεται με τη μορφή πυριτικών και (λιγότερο) ανθρακικών ορυκτών. Οι θερμοδυναμικοί φραγμοί για την εξαγωγή σιδήρου από αυτά τα ορυκτά είναι τεράστιοι και ενεργοβόροι, και έτσι όλες οι πηγές σιδήρου που χρησιμοποιούνται από την ανθρώπινη βιομηχανία είναι τα σχετικώς λιγότερο άφθονα ορυκτά οξείδια του σιδήρου, με πρώτο τον αιματίτη.
Εξωτερικοί σύνδεσμοι
Σιδηρομεταλλευ
Στρατηγίς Ραούσιον
μικρογραφία|Τα τείχη του Ντουμπτόβνικ σήμερα Η Στρατηγίς Ραούσιον ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.
Η στρατηγίς είχε έδρα στρατηγού την οχυρωμένη με φρούριο πόλη Ραούσιον το σημερινό Ντουμπρόβνικ της Κροατίας, και δημιουργήθηκε το 1040. Ο Κωνσταντίνος Πορφυρογέννητος αναφέρει 'οτι η πόλη ονομαζόταν έτσι από το κάσττρο που λεγόταν "Ραούση" ή "Πίταυρα" και οι κάτοικοι της "Ραουσαίοι" και το αναφέρει Θέμα.
Μήτσος Δημητρίου
Ο Δημήτρης (Μήτσος) Δημητρίου ήταν Έλληνας διεθνής ποδοσφαιριστής (Σπάτα, 20 Ιανουαρίου 1948 - 18 Απριλίου 2002), ο οποίος αγωνιζόταν ως αμυντικός αλλά και ως μέσος.
Στην εθνική ομάδα
Με την εθνική Ελλάδας αγωνίστηκε για πρώτη φορά στις 16 Νοεμβρίου 1969, στην εκτός έδρας αναμέτρηση με τη Ρουμανία (1-1), στο πλαίσιο των προκριματικών του Μουντιάλ 1970, υπό τις οδηγίες του Λάκη Πετρόπουλου. Συμμετείχε σε 12 αγώνες συνολικά, μέχρι το 1975.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Παναθηναϊκού Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές
Γαλλική Γουινέα
Η Γαλλική Γουινέα (γαλλικά: Guinée française) ήταν μια γαλλική αποικιακή κτήση στη Δυτική Αφρική. Τα σύνορά της, παρότι μεταβλήθηκαν κατά τη διάρκεια της ύπαρξής της, αποτελούν, στη μορφή που είχαν το 1958, εκείνα τη σημερινής ανεξάρτητης Γουινέας.
Η Γαλλική Γουινέα ιδρύθηκε από τη Γαλλία το 1891, εντός των ίδιων συνόρων με την προηγούμενη αποικία που ήταν γνωστή ως Ριβιέρα του Νότου (1882-1891). Πριν το 1882, τα παράκτια τμήματα της Γαλλικής Γουινέας ήταν μέρος της γαλλικής αποικίας της Σενεγάλης.
Το 1891, η Ριβιέρα του Νότου εντάχθηκε στην αποικιακή διοίκηση του Κυβερνήτη του Ντακάρ, ο οποίος είχε τον έλεγχο των γαλλικών παράκτιων αποικιών μέχρι το Πόρτο-Νόβο (του σημερινού Μπενίν). Το 1894 η Ριβιέρα του Νότου, η Ακτή Ελεφαντοστού και η Δαχομέη διαχωρίστηκαν σε «ανεξάρτητες» αποικίες, με το Ριβιέρα του Νότου να μετονομάζεται σε αποικία της Γαλλικής Γουινέας. Το 1895, η Γαλλική Γουινέα έγινε μία από τις πολλές εξαρτώμενες αποικίες και ο Κυβερνήτης της έγινε ένας από τους πολλούς αξιωματούχους που υπάγονταν στις διαταγές του Γενικού Κυβερνήτη του Ντακάρ. Το 1904, αυτή η «ομοσπονδία» αποικιών επισημοποιήθηκε με την ονομασία Γαλλική Δυτική Αφρική. Η Γαλλική Γουινέα, η Σενεγάλη, η Δαχομέη, η Ακτή Ελεφαντοστού και η Άνω Σενεγάλη και Νίγηρας, κυβερνήθηκαν από έναν κυβερνήτη, υπό τον έλεγχο του Γενικού Κυβερνήτη του Ντακάρ.
Η Γουινέα κυβερνήθηκε από τη Γαλλία μέχρι το 1958. Ανεξαρτητοποιήθηκε εκείνο το έτος, μετά την απόρριψη από τους πολίτες της του Συντάγματος του Σαρλ ντε Γκωλ. Η Γαλλική Γουινέα ήταν η μόνη αποικία που απέρριψε το νέο σύνταγμα και εξαιτίας αυτού απέκτησε την ανεξαρτησία της. Η χώρα διατήρησε τα γαλλικά ως την επίσημη γλώσσα της.
Παραπομπές
Κατηγορία:Πρώην αποικίες στην Αφρική
Δουπόνδιος
O δουπόνδιος, λατιν. dupondius, ήταν ένα αρχαίο ρωμαϊκό νόμισμα ίσο με δύο ασσάρια. Το όνομά του σημαίνει δύο φορές το βάρος (του ασσάριου). Αρχικά ήταν από μπρούντζο (κράμα χαλκού με κασσίτερο). Στην ισοτιμία του με τα άλλα νομίσματα ήταν (από την εποχή του Αυγούστου και μετά) ίσος με το 1/2 του σηστέρτιου, το 1/4 του κουινάριου, το 1/8 του δηνάριου και το 1/16 του αντωνινιανού.
Ιστορία
Εισήχθη κατά την περίοδο της Ρωμαϊκής Δημοκρατίας και ήταν ένα μεγάλο, μπρούτζινο, χυτό (όχι παιστό) νόμισμα και ήδη από το ξεκίνημά του ζύγιζε λιγότερο από 2 ασσάρια. Αυτοί οι πρώτοι δουπόνδιοι φέρουν την προτομή της προσωποποιημένης Ρώμης και στην άλλη όψη έναν εξάκτινο τροχό. Στην ισοτιμία του ήταν τα 4/5 του σηστέρτιου και το 1/5 του δηνάριου.
Με τη νομισματική μεταρρύθμιση του Αυγούστου π. το 23 π.Χ. ο σηστέρτιος και ο δουπόνδιος παραγόταν από ορείχαλκο (χαλκό με ψευδάργυρο, βρισκόταν στη φύση), κράμα που έχει χρυσαφί χρώμα. Τα ασσάρια ήταν χάλκινα, ωστόσο υπάρχουν μερικοί χάλκινοι δουπόδιοι του Αυγούστου και μερικά ορειχάλκινα ασσάρια του Νέρωνα. Έτσι ξεχωρίζουμε τα δύο νομίσματα, όχι από το μέταλλο, αλλά από το ότι τα ασσάρια είναι μικρότερα σε διάμετρο.
Από το 66 μ.Χ., επί Νέρωνα, οι δουπόνδιοι έγιναν μικρότεροι και τους ξεχώριζαν από το ακτινωτό στέμμα στη μορφή του Αυτοκράτορα· όμοιο στέμμα είχαν οι αντωνινιανοί (διπλά δηνάρια) για να ξεχωρίζουν από τα δηνάρια και οι κουινάριοι (διπλοί σηστέρτιοι) για να ξεχωρίζουν από τους σηστέρτιος. Δηλ. τα διπλά νομίσματα έφεραν ακτινωτό στέμμα. Οι προηγούμενοι δουπόνδιοι του Νέρωνα, που δεν φέρουν στέμμα, ξεχωρίζουν με τη χρυσαφιά λάμψη από τα ασσάρια, αν και η πατίνα του χρόνου κάνει αυτό δύσκολο.
Ένας εξαιρετικά σπάνιος δουπόνδιος από τη βασιλεία του Μάρκου Αυρηλίου των ετών 154-155, σε εξαίρετη κατάσταση, ανακαλύφθηκε το 2007 στον αρχαιολογικό χώρο των Κήπων του Ντράπερ, στο Λονδίνο.
Apple
Η Apple Inc. (μέχρι τις 9 Ιανουαρίου 2007 Apple Computer Inc.), γνωστή και ως Apple, είναι αμερικάνικη πολυεθνική εταιρεία τεχνολογίας, με έδρα στο Κουπερτίνο της Καλιφόρνιας και σχεδιάζει, αναπτύσσει και πωλεί καταναλωτικά ηλεκτρονικά είδη, λογισμικό, διαδικτυακές υπηρεσίες και υπολογιστές. Τα πιο γνωστά από τα προϊόντα της είναι οι υπολογιστές της σειράς Mac (παλαιότερα ονομάζονταν Macintosh), τα έξυπνα τηλέφωνα iPhone, οι υπολογιστές ταμπλέτες iPad και τα Apple Watch.
Η εταιρεία ιδρύθηκε από τον Στηβ Τζομπς, τον Στηβ Βοσνιάκ, και τον Ρόναλντ Γουέιν τον Απρίλιο του 1976. Σήμερα, διευθύνεται από τον Τιμ Κουκ, ενώ είναι η πολιτιμότερη εταιρεία στον κόσμο με τη Microsoft στη δεύτερη θέση.
Στην Ελλάδα αντιπροσωπεύεται από την εταιρεία iSquare, θυγατρική της Quest Holdings.
Ιστορία
μικρογραφία|Το 1976, ο [[Steve Jobs|Στηβ Τζομπς ίδρυσε την Apple. Παρότι πολλοί πιστεύουν ότι ξεκίνησε στο γκαράζ του πατρικού σπιτιού του (αυτού στη φωτογραφία), ο συνιδρυτής Στηβ Βοσνιάκ έλεγε ότι είναι μύθος . Ο Τζομπς και ο Βοσνιάκ, ωστόσο, έκαναν κάποιες δοκιμές στο γκαράζ όταν το υπνοδωμάτιο ήταν γεμάτο. ]]
1976-1980: Ίδρυση και τα πρώτα προϊόντα
Η Apple ιδρύθηκε από τον Στηβ Τζομπς και τον Στήβεν Βόζνιακ στην 1η Απριλίου του 1976 σε ένα γκαράζ στην μικρή πόλη, Λος Άλτος της Καλιφόρνιας των ΗΠΑ. Σκοπός της ίδρυσης και πρώτο της προϊόν ήταν ο υπολογιστής Apple I, δημιούργημα του Βόζνιακ, ο οποίος έγινε ευρέως αποδεκτός ως ο πρώτος ολοκληρωμένος προσωπικός υπολογιστής του κόσμου.
Έναν χρόνο αργότερα, τον Απρίλιο του 1977, η Apple ανακοίνωσε τον Apple II, τον διάδοχο του Apple I, ο οποίος για πολλά έτη παρέμεινε βασικός παράγοντας εσόδων της εταιρείας. Ο Apple ΙΙ κατέκτησε εκατομμύρια χρηστών που μέχρι τότε δεν είχαν πρόσβαση σε ηλεκτρονικούς υπολογιστές με πρωτοποριακά για την εποχή προγράμματα όπως το VisiCalc του Νταν Μπρίκλιν, το πρώτο πρόγραμμα υπολογιστικού φύλλου το οποίο έγινε και λόγος αγοράς του εν λόγω υπολογιστή. Δύο έτη αργότερα, πρωτοεμφανίστηκε ο Apple II Plus.
1980-1985: Lisa και Macintosh
Το επιχειρηματικό τμήμα της Apple Computer επικεντρώθηκε στο Apple III, μια άλλη επανάληψη του υπολογιστή που βασίζεται σε κείμενο. Ταυτόχρονα, η ομάδα Lisa εργάστηκε σε μια νέα μηχανή που θα διέθετε μια εντελώς διαφορετική διεπαφή και θα εισήγαγε τις λέξεις ποντίκι, εικονίδιο και επιφάνεια εργασίας στο λεξικό του κοινού υπολογιστών. Σε αντάλλαγμα για το δικαίωμα αγοράς 1.000.000 δολαρίων ΗΠΑ μετοχών πριν από την IPO, η Xerox παραχώρησε στην Apple Computer πρόσβαση τριών ημερών στις εγκαταστάσεις PARC. Αφού επισκέφτηκαν το PARC, ήρθαν με νέες ιδέες που θα ολοκλήρωναν τα θεμέλια για τον πρώτο υπολογιστή GUI της Apple Computer, τον Apple Lisa.
Το 1983, η Apple τον παρουσίασε στο κοινό. Η τιμή πώλησης του υπολογιστή πλησίαζε τα 10.000 δολάρια, κάνοντάς τον ιδιαίτερα ακριβό ακόμη και για επιχειρηματικά περιβάλλοντα. μικρογραφία|Ο Στηβ Τζομπς με τον επιτυχημένο Macintosh|294x294εσ Ένα χρόνο αργότερα, τον Ιανουάριο του 1984, και με τον Lisa να έχει αποτύχει εμπορικά, η Apple παρουσίασε τον Macintosh (και μετέπειτα σειρά φορητών και επιτραπέζιων υπολογιστών καθώς και διακομιστών), τον υπολογιστή που θα έκανε την Apple γνωστή στο ευρύ κοινό και θα επαναπροσδιόριζε την διεπαφή ανθρώπου και μηχανής, εξασφαλίζοντάς της σημαντική θέση στον τομέα των προσωπικών υπολογιστών μέχρι και τα μέσα της δεκαετίας του 1990. Ωστόσο, σε λίγο καιρό, λόγω της πολύ υψηλής τιμής, της χαμηλής ταχύτητας και του πολύ περιορισμένου λειτουργικού συστήματος, οι πωλήσεις άρχιζαν να μειώνονται δραματικά.
1985-1996: Ο δρόμος προς την χρεοκοπία
Το διοικητικό συμβούλιο της Apple αποφάσισε να «εξορίσει» τον συνιδρυτή της εταιρείας Στηβ Τζομπς, ο οποίος και αποχώρησε από αυτή ιδρύοντας την εταιρεία NeXT Computer Inc. Σε αυτό το σημείο, ανέλαβε ο Τζον Σκάλι.
Μεταξύ 1985 και 1992, η Apple κατείχε κυρίαρχη θέση στην αγορά προσωπικών υπολογιστών με γραφικό περιβάλλον. Οι υπολογιστές Macintosh αποτελούσαν μηχανήματα υψηλής ποιότητας και τιμής, και ιδιαίτερης ευκολίας χρήσης. Το 1990, έφερε τον Mac Classic, αργότερα, τον Mac Classic II. Το 1992, η Apple μεταπήδησε στη πλατφόρμα επεξεργαστών PowerPC σε συνεργασία με τις εταιρείες Motorola και IBM.
Η συνεχιζόμενη ανάπτυξη του κέλυφους (αρχικά) και λειτουργικού συστήματος (αργότερα) Windows από την Microsoft, καθώς και τα εσωτερικά προβλήματα της εταιρείας, τόσο τεχνολογικά και λειτουργικά (παρωχημένο λειτουργικό σύστημα, έλλειψη στρατηγικών στόχων, αυξημένος ανταγωνισμός και απώλεια εσόδων) όσο και διοικητικά/πολιτικά (διαφωνίες μεταξύ στελεχών, αδυναμία λήψης βασικών αποφάσεων) έφεραν την Apple στα πρόθυρα πτώχευσης το 1996.
1996-2007: Επιστροφή στην κανονικότητα
Μετά από αρκετές διαπραγματεύσεις, τόσο με την NeXT, όσο και με την Be Inc., σχετικά με την αγορά λογισμικού ως το νέο λειτουργικό σύστημα της εταιρείας, η Apple αγόρασε τη ΝeXT τον Φεβρουάριο του 1997. Λίγο αργότερα ο Στηβ Τζομπς επέστρεψε στην εταιρεία ως προσωρινός Διευθύνων Σύμβουλος (αργότερα μονιμοποιήθηκε). Στο μεταξύ, CEO της εταιρείας ορίστηκε ο Gil Amelio.
Στις 10 Νοεμβρίου 1997, η Apple παρουσίασε το Apple Store, ένα ηλεκτρονικό κατάστημα λιανικής που βασίστηκε στον διακομιστή εφαρμογών WebObjects που είχε αποκτήσει η εταιρεία κατά την αγορά της NeXT. Αυτή η κίνηση έφερε μία νέα στρατηγική μάρκετιγκ.
Από το 1998 μέχρι το 2011, η Apple διάνυσε μια νέα περίοδο ευημερίας. Υπό τη καθοδήγηση τόσο του Στηβ Τζομπς, όσο και των ομάδων που δημιούργησε (και εν μέρει έφερε μαζί του από τη ΝeXT) η Apple προχώρησε σε αναδιάρθρωση τόσο των υπολογιστών της όσο και του λογισμικού της. μικρογραφία|Το iMac G3 πούλησε 800.000 τεμάχια τους πρώτους πέντε μήνες κυκλοφορίας τους, καθιστώντας το μεγάλη επιτυχία. |200x200εσ Το 1998, παρουσίασε το πρώτο iMac, το iMac G3, ένα σχεδιαστικά πρωτότυπο μηχάνημα το οποίο της απέφερε σημαντικά έσοδα. Το 1999, η Apple παρουσίασε τον Power Mac G4, ο οποίος χρησιμοποίησε τον επεξεργαστή PowerPC 7400 της Motorola των 128-bit, γνωστός και ως AltiVec. Επίσης, εκείνη τη χρονιά, η Apple παρουσίασε το iBook, τον πρώτο φορητό υπολογιστή για τους καταναλωτές που ήταν επίσης ο πρώτος Macintosh που υποστήριζε τη χρήση ασύρματου δικτύου LAN μέσω της προαιρετικής κάρτας AirPort που βασίστηκε στο πρότυπο 802.11b. όπου βοήθησε στη διάδοση της χρήσης της ασύρματης τεχνολογίας LAN για τη σύνδεση υπολογιστών σε δίκτυα.
Το 2001, η Apple παρουσίασε μια ριζικά βελτιωμένη έκδοση του λειτουργικού συστήματος για τους υπολογιστές της Macintosh, το Mac OS X (γνωστό πλέον ως MacOS) το οποίο βασιζόταν εν μέρει στο λογισμικό της NeXT που είχε αγοράσει μερικά χρόνια νωρίτερα. Λίγους μήνες αργότερα, τον Οκτώβριο του 2001 ανακοίνωσε το πρώτο μη-σχετικό με Macintosh προϊόν της, μετά το Apple Newton, το iPod, μια συσκευή αποθήκευσης και αναπαραγωγής μουσικής (αργότερα απέκτησε και δυνατότητα αναπαραγωγής φωτογραφιών και πρόσφατα βίντεο). Παρότι δεν ήταν η πρώτη συσκευή του είδους, ο σχεδιασμός της, η ευκολία χρήσης και η πετυχημένη προώθηση της εταιρείας στις ΗΠΑ και τη Δυτική Ευρώπη το κατέστησαν το δημοφιλέστερο προϊόν του είδους, κατακτώντας στην ακμή του άνω του 70% της αγοράς.
Στα μέσα του 2005 η Apple ανακοίνωσε τη πρόθεσή της για χρήση επεξεργαστών Intel -προς έκπληξη πολλών- και την εγκατάλειψη της πλατφόρμας PowerPC με αιτιολογία την αργή πρόοδο εξέλιξης των επεξεργαστών από την IBM. Λιγότερο από 7 μήνες αργότερα, η Apple παρουσίασε τον πρώτο υπολογιστή της με επεξεργαστή Intel · τον ακολούθησαν νεώτερες εκδόσεις για όλες τις σειρές προϊόντων υπολογιστών της εταιρείας και, τον Αύγουστο του 2006, όλοι οι υπολογιστές της Apple ήταν βασισμένοι σε επεξεργαστές της Intel, ξεκινώντας ένα νέο κεφάλαιο για την εταιρεία.
2007-2011: Επιτυχία με το iPhone και το iPad
μικρογραφία|200x200px|Ο Steve Jobs κρατά στα χέρια του το πρώτο iPhone. Στις 9 Ιανουαρίου 2007, η Apple ανακοίνωσε ότι το όνομα άλλαξε από Apple Computer, Inc. σε Apple Inc. Το ίδιο έτος, η εταιρεία παρουσίασε το iPhone και το iPod Touch.
Τον Ιούλιο του 2008, η Apple κυκλοφόρησε το App Store όπου θα παρείχε εφαρμογές τρίτων κατασκευαστών για iPhone και iPod Touch. Μέσα σε έναν μήνα, το κατάστημα πούλησε 60 εκατομμύρια εφαρμογές με τα καθημερινά έσοδα να αγγίζουν το ένα εκατομμύριο. Εκείνη την εποχή, ο Τζομπς είπε πως το App Store μπορεί να γίνει μία επιχείρηση δισεκατομμυρίων για την Apple. Μέχρι τον Οκτώβριο του ίδιου έτους, η Apple έγινε η τρίτη μεγαλύτερη κατασκευάστρια κινητών τηλεφώνων. μικρογραφία|200x200εσ|Ο Στηβ Τζομπς παρουσιάζει το πρώτο iPad στην ιστορία.Στις 27 Ιανουαρίου 2010, η Apple παρουσίασε για πρώτη φορά μια ταμπλέτα πολυμέσων, το iPad. Διέθετε οθόνη πολλαπλής αφής 9,7 ιντσών και διάφορες μορφές πολυμέσων, όπως εφημερίδες, ηλεκτρονικά βιβλία, φωτογραφίες, βίντεο, μουσική, έγγραφα επεξεργασίας κειμένου, βιντεοπαιχνίδια και τις περισσότερες υπάρχουσες εφαρμογές iPhone. Περιλάμβανε επίσης μια έκδοση Safari για περιήγηση στον ιστό, καθώς και πρόσβαση στο App Store, τη Βιβλιοθήκη iTunes, το iBookstore, τις Επαφές και τις Σημειώσεις.
Στις αρχές του 2011, άνοιξε το δικό της κατάστημα εφαρμογών για Mac και ονομάστηκε Mac App Store. Παρομοίαζε με το iOS App Store που βρισκόταν στα iPhone και το iPad.
2011-σήμερα: Υπό την διεύθυνση του Τιμ Κουκ
μικρογραφία|247x247εσ|Ο Τιμ Κουκ, που διαδέχτηκε τον Στηβ Τζομπς ως Διευθύνων Σύμβουλος Τον Ιανουάριο του 2009, ο Τζομπς πήρε άδεια από την Apple για λόγους υγείας, η οποία διήρκεσε μέχρι τον Ιούνιο του ίδιου έτους. Τον Ιανουάριο του 2011, ο Τζομπς πήρε μια δεύτερη άδεια. Σε αυτό το σημείο, ο Τιμ Κουκ άρχισε να αναλαμβάνει τα καθήκοντα του διευθύνοντος συμβούλου της εταιρείας. Ο Τζομπς παραιτήθηκε τον Αύγουστο του 2011 και τον Οκτώβριο πέθανε από καρκίνο στο πάγκρεας, μια διάγνωση που δεν ήταν γνωστή στον κόσμο και στο μεγαλύτερο μέρος της εταιρείας μέχρι τον θάνατό του.
Τον Σεπτέμβριο του 2014, η Apple παρουσίασε το Apple Watch, το πρώτο της νέο προϊόν μετά τον θάνατο του Τζομπς. Το ρολόι συμβάδιζε με iPhone και είχε λειτουργίες όπως WiFi, Bluetooth και παρακολούθηση φυσικής κατάστασης.
Το 2015, κυκλοφόρησε το iPad Pro, μία ταμπλέτα με υποστήριξη Smart Keyboard και Apple Pencil.
Το 2016, κυκλοφόρησε ένα προσιτό μοντέλο iPhone, το iPhone SE με τα χαρακτηριστικά του iPhone 6S και την εμφάνιση του 5S. Επιπλέον, κυκλοφόρησε τα AirPods, που αποτελούσαν ασύρματα ακουστικά Bluetooth.
Στις 5 Ιουνίου 2017, η Apple ανακοίνωσε το HomePod, το έξυπνο ηχείο της με στόχο να ανταγωνιστεί τα Sonos, Google Home και Amazon Echo. Προς το τέλος του έτους, αγόρασε τη Shazam, μια εταιρεία που παρουσίασε τα προϊόντα της στο WWDC και ειδικευόταν στην αναγνώριση μουσικής, τις τηλεοράσεις, τις ταινίες και και τις διαφημίσεις. Η εξαγορά αυτή κόστισε στην Apple 400 εκατομμύρια δολάρια, με τις αναφορές των μέσων ενημέρωσης να σημειώνουν ότι η αγορά έμοιαζε με μια κίνηση ενίσχυσης του Apple Music. Η αγορά εγκρίθηκε από την Ευρωπαϊκή Ένωση τον Σεπτέμβριο του 2018.
Τον Σεπτέμβριο του 2017, κυκλοφόρησε, μαζί με τη σειρά iPhone 8, το iPhone X που έφερε ολικό ανασχεδιασμό. Επίσης, επετείασε το νέο τους αρχηγείο στο Κουπερτίνο, το Apple Park το οποίο κόστισε 5 δις δολλάρια.
Τον Μάρτιο του 2019, σε συνεργασία με την Goldman Sachs και τη Mastercard, η Apple κυκλοφόρησε την πιστωτική της κάρτα μηδενικής χρέωσης, την Apple Card. Η κάρτα κυκλοφόρησε στις 20 Αυγούστου με διαθεσιμότητα μόνο στις ΗΠΑ.
Το 2020, κυκλοφόρησε μια νέα σειρά iPhone που αποτελούνταν για πρώτη φορά από τέσσερα μοντέλα, ενώ υποστήριζε δίκτυα επόμενης γενιάς 5G. Επίσης, παρουσίασε τον πρώτο της επεξεργαστή για Mac, τον Apple M1.
Τον Απρίλιο του 2021, παρουσιάστηκαν νέα iMac με διαφορετικό σχεδιασμό, καινούρια χρώματα και τον Apple M1. Ταυτόχρονα, παρουσίασε ένα iPad Pro με τον ίδιο επεξεργαστή.
Τον Ιανουάριο του 2022, η Apple έγινε η πρώτη εταιρεία που η αποτίμησή της ξεπέρασε τα 3 τρισεκατομμύρια δολάρια.
Τον Απρίλιο του 2022, η Apple άνοιξε ένα ηλεκτρονικό κατάστημα που επέτρεπε σε οποιονδήποτε στις ΗΠΑ να δει εγχειρίδια επισκευής και να παραγγείλει ανταλλακτικά συγκεκριμένων iPhone με ελάχιστη διαφορά στο κόστος συγκριτικά με την επίσημη επισκευή.
Το 2021 και το 2022, η Apple συνέχισε το μοτίβο της κυκλοφορίας τεσσάρων iPhone με τη σειρά iPhone 13 το 2021 και τη σειρά iPhone 14 το 2022. Επίσης, το 2022, παρούσιασε το Apple Watch Ultra, ένα έξυπνο ρολόι με νέο σκληρή και στιβαρή κάσα από τιτάνιο μεγέθους 49 mm, ένα πρόσθετο πορτοκαλί κουμπί Action που βρίσκεται στην απέναντι πλευρά του Digital Crown και του πλευρικού κουμπιού και σχεδιασμένο για ακραίες δραστηριότητες όπως αθλήματα αντοχής, ελίτ στίβου, μονοπάτια, περιπέτεια, ωκεανούς και θαλάσσια.
Στο WWDC 2023, η Apple παρουσίασε τα πρώτα της ακουστικά μικτής πραγματικότητας, το Apple Vision Pro, μαζί με το λειτουργικό του σύστημα visionOS.
Προϊόντα
Η Apple, κατασκευάζει ηλεκτρονικές συσκευές και λογισμικό και διαθέτει ηλεκτρονικό κατάστημα.
Macintosh
Οι Mac είναι οι υπολογιστές της Apple και τρέχουν το λειτουργικό σύστημα macOS.
Σταθεροί υπολογιστές αποτελούν οι iMac, που δεν έχουν πύργο, τα Mac Mini, οι Mac Pro και το Mac Studio. Φορητοί υπολογιστές αποτελούν το MacBook Air και τα MacBook Pro. Παλαιότερα, υπήρχαν διαφορετικές ονομασίες συσκευών, όπως Apple I και II, Lisa και iBook.
iPhone
μικρογραφία|213x213εσ|iPhone 14 Pro Τα iPhone αποτελούν τα κινητά τηλέφωνα της Apple. Η πρώτη έκδοση κινητού τηλεφώνου iPhone κυκλοφόρησε τον Ιούνιο του 2007, το οποίο διέθετε για πρώτη φορά οθόνη αφής, περιηγητή ιστού και ενσωματωμένο iPod Player. Οι χώρες που το διέθεσαν στην αγορά τους μετά τις ΗΠΑ ήταν το ΗΒ, η Γαλλία και η Γερμανία το Νοέμβριο του 2007 ενώ η Ιρλανδία και η Αυστρία το διέθεσαν την άνοιξη του επόμενου έτους.
Το 2022, το iPhone κατείχε μερίδιο αγοράς 15%, ωστόσο αντιπροσωπεύει το 50% των παγκόσμιων εσόδων από smartphone, με τα τηλέφωνα Android να καταλαμβάνουν το υπόλοιπο. Το iPhone έχει αποφέρει μεγάλα κέρδη για την εταιρεία και λέγεται ότι βοήθησε να γίνει η Apple η πολιτιμότερη εταιρεία που είναι εισαγμένη στο χρηματιστήριο στον κόσμο.
iPad
μικρογραφία|Η πρόσοψη του iPad Pro 2020 Το iPad είναι η σειρά υπολογιστών ταμπλέτων της εταιρείας. Η πρώτη γενιά ανακοινώθηκε στις 27 Ιανουαρίου του 2010.
Το iPad διατίθεται κυρίως για κατανάλωση περιεχομένου, ζωγραφική, επεξεργασία εγγράφων, βιντεοκλήσεις και παιχνίδια. Η σειρά iPad αποτελείται από τα βασικά iPad, το μικρότερο iPad Mini, το αναβαθμισμένο iPad Air και το προηγμένο iPad Pro. Η Apple βελτιώνει σταθερά την απόδοση των iPad, με το iPad Pro να υιοθετεί τα ίδια τσιπ M1 και M2 με τα Mac. Ωστόσο, το iPad εξακολουθεί να δέχεται κριτική για τις περιορισμένες δυνατότητες του λειτουργικού του συστήματος.
Apple Watch
μικρογραφία|Η πρόσοψη του Apple Watch Ultra Το πρωτότυπο έξυπνο ρολόι της Apple ανακοινώθηκε από τον Τιμ Κουκ στις 9 Σεπτεμβρίου 2014 και παρουσιάστηκε ως προϊόν για παρακολούθηση υγείας και φυσικής κατάστασης. Κυκλοφόρησε στις 24 Απριλίου 2015.
Από την αρχική κυκλοφορία του, η Apple σταδιακά προσθέτει διάφορους αισθητήρες με κάθε νέα σειρά, συμπεριλαμβανομένων, μεταξύ άλλων, αισθητήρων για GPS, ανίχνευσης καρδιακών παλμών μέσω ΗΚΓ και ανίχνευσης πτώσης. Το Apple Watch μπορεί να συνδυαστεί με μια σειρά από λουράκια ρολογιών σχεδιασμένα από την Apple, γεγονός που καθιστά τα έξυπνα ρολόγια αξεσουάρ μόδας, καθώς και μια πλατφόρμα παρακολούθησης υγείας και κινητής επικοινωνίας. Μέχρι τον Ιανουάριο του 2022, πουλήθηκαν πάνω από 33 εκατομμύρια ρολόγια Apple.
AirPods και HomePod
Η Apple παρείχε αρχικά ενσύρματα ακουστικά στις συσκευασίες των iPod και των iPhone. Το 2012, η Apple κυκλοφόρησε μια βελτιωμένη έκδοση των ακουστικών της, με την ονομασία EarPods. Τα αρχικά ενσύρματα ακουστικά της Apple είχαν μια τυπική υποδοχή 3,5 mm που συνδέονταν στην θύρα ακουστικών του iPhone ή του iPod. Η Apple αφαίρεσε τη θύρα 3,5 χιλιοστών από τα iPhone ξεκινώντας με το iPhone 7 το 2016. Εκείνο το έτος, κυκλοφόρησε τα πρώτα ασύρματα ακουστικά της, τα AirPods, που σημείωσαν μεγάλη επιτυχία.
Το 2019, η Apple, η Google, η Amazon και η Zigbee Alliance ανακοίνωσαν μια συνεργασία για να συνεργαστούν τα έξυπνα προϊόντα τους. Το 2020, κυκλοφόρησε το HomePod Mini που ήταν μικρότερου μεγέθους συγκριτικά με του πρώτου.
Το 2020, η εταιρεία κυκλοφόρησε για πρώτη φορά ακουστικά κεφαλής, τα AirPods Max.
iPod
Το iPod αποτελούσε τη σειρά συσκευών αναπαραγωγής πολυμέσων της Apple. Η πρώτη γενιά iPod ανακοινώθηκε τον Οκτώβριο του 2001. Έκτοτε, παρουσιάστηκαν πολλά βελτιωμένα μοντέλα.
Τον Οκτώβριο του 2022, αποσύρθηκε, επειδή όλες οι δυνατότητές του υπήρχαν στις σειρές iPhone και iPad.
Apple TV
Το Apple TV παρουσιάστηκε στην πρώτη του έκδοση τον Σεπτέμβριο του 2006 από τον Στηβ Τζομπς.
Τον Σεπτέμβριο του 2019, η Apple κυκλοφόρησε το Apple TV+, μία συνδρομητική τηλεοπτική υπηρεσία.
Η τελευταία έκδοση της συσκευής παρουσιάστηκε στις 4 Νοεμβρίου 2022 και διαθέτει τον επεξεργαστή Apple A15 Bionic.
Λογισμικό και υπηρεσίες
Η Apple σε όλες τις συσκευές της εκτελεί δικά της λειτουργικά συστήματα, το macOS για τους υπολογιστές Mac, το iOS για τα iPhone, το iPadOS, μία τροποποιημένη έκδοση του iOS αποκλειστικά για τα iPad, το watchOS για τα Apple Watch και το visionOS για το Vision Pro. Επίσης, αναπτύσσει πολλές εφαρμογές όπως τα iBooks, Pages, Numbers, Keynote, iMovie, GarageBand, Final Cut Pro, Logic Pro, Xcode, Safari και άλλα. Η αμερικανική εταιρεία διαθέτει επίσης υπηρεσίες που περιλαμβάνουν τα iCloud+, Apple News+, Apple Music, Apple TV+, Apple Books και άλλα.
Στις 15 Σεπτεμβρίου 2020, η Apple παρουσίασε το Apple One, μια συνδρομητική υπηρεσία που συνδυάζει πολλές συνδρομητικές υπηρεσίες σε χαμηλότερη τιμή.
Όνομα και λογότυπο
Σύμφωνα με τον Στηβ Τζομπς, το όνομα της εταιρείας ήταν εμπνευσμένο από την επίσκεψή του σε μια φάρμα μήλων ενώ έκανε δίαιτα φρούτων. Ο Τζομπς πίστευε ότι το όνομα "Apple" ήταν "διασκεδαστικό, πνευματικό και όχι τόσο τρομακτικό". Το πρώτο λογότυπο της Apple, που σχεδιάστηκε από τον Ron Wayne, απεικονίζει τον Ισαάκ Νεύτωνα να κάθεται κάτω από μια μηλιά. Αντικαταστάθηκε σχεδόν αμέσως από το "Rainbow Apple" του Ρομπ Τζέινοφ, τη γνωστό τώρα μήλο με ένα δάγκωμα. Ο Τζέινοφ παρουσίασε στον Τζομπς πολλά διαφορετικά μονοχρωματικά θέματα για το λογότυπο "δαγκωμένο" και ο Τζομπς αμέσως του άρεσαν. Ωστόσο, ο Τζομπς επέμεινε να χρωματιστεί το λογότυπο. Το λογότυπο σχεδιάστηκε με ένα δάγκωμα έτσι ώστε να μην συγχέεται με ένα κεράσι. Οι χρωματιστές ρίγες σχεδιάστηκαν για να κάνουν το λογότυπο πιο προσβάσιμο και να αντιπροσωπεύει το γεγονός ότι η Apple II θα μπορούσε να παράγει γραφικά σε χρώμα. Αυτό το λογότυπο συχνά αναφέρεται λανθασμένα ως αφιέρωμα στον Άλαν Τούρινγκ, με το δάγκωμα να αναφέρεται στη μέθοδο αυτοκτονίας του. Τόσο ο Janoff όσο και η Apple αρνούνται κάθε φόρο τιμής στον Turing στο σχεδιασμό του λογότυπου.
Στις 27 Αυγούστου 1999 (το έτος μετά την εισαγωγή του iMac G3), η Apple εγκατέλειψε επίσημα το σχέδιο του ουράνιου τόξου και άρχισε να χρησιμοποιεί μονόχρωμα λογότυπα σχεδόν πανομοιότυπα με την προηγούμενη ενσάρκωση του ουράνιου τόξου. Μια έκδοση με θέμα Aqua του μονόχρωμου λογότυπου χρησιμοποιήθηκε από το 1998 έως το 2003 και μια έκδοση με θέμα το γυαλί χρησιμοποιήθηκε από το 2007 έως το 2013.
Μπορεί ο Στηβ Τζομπς και ο Στηβ Βοσνιάκ να ήταν οπαδοί των Beatles, αλλά η Apple Inc. είχε ζητήματα εμπορικών σημάτων ονόματος και λογότυπου με την Apple Corps Ltd., μια δισκογραφική εταιρεία που ξεκίνησε από τους Beatles το 1968. Αυτό είχε ως αποτέλεσμα μια σειρά αγωγών και ένταση μεταξύ των δύο εταιρειών. Αυτά τα ζητήματα έληξαν με τη διευθέτηση της αγωγής τους το 2007.
Διαφημίσεις
Από το 1997 έως το 2002, το σλόγκαν «Think Different» χρησιμοποιήθηκε σε διαφημιστικές καμπάνιες και εξακολουθεί να σχετίζεται στενά με την Apple.
Η Apple έχει προωθήσει με σλόγκαν και συγκεκριμένες σειρές προϊόντων - για παράδειγμα, το «I think, therefore iMac» που χρησιμοποιήθηκε το 1998 για την προώθηση του iMac, και το «Say hello to iPhone» που χρησιμοποιήθηκε σε διαφημίσεις iPhone. Το «Hello» χρησιμοποιήθηκε επίσης στην προώθηση των αρχικών Macintosh, Newton, iMac ("hello [again]") και iPod.
Από την εισαγωγή του Macintosh το 1984, με τη διαφήμιση στο Super Bowl του 1984 έως τις πιο σύγχρονες διαφημίσεις «Get a Mac», η Apple έχει αναγνωριστεί για τις προσπάθειές της στην αποτελεσματική διαφήμιση και μάρκετινγκ των προϊόντων της. Μεταγενέστερες καμπάνιες, ωστόσο, ιδίως οι διαφημίσεις του Power Mac του 2005, επικρίθηκαν.
Πλέον, η Apple διαθέτει δικό της κανάλι στο YouTube, όπου προβάλλονται διαφημίσεις των προϊόντων της, αλλά και συμβουλές για τις συσκευές της.
Εξωτερικοί σύνδεσμοι
Κατηγορία:Επιχειρήσεις υπολογιστών Κατηγορία:Κατασκευαστές κινητών τηλεφώνων
Εθνική Κόστα Ρίκα (ποδόσφαιρο ανδρών)
Η εθνική ομάδα ποδοσφαίρου της Κόστα Ρίκα αντιπροσωπεύει την Κόστα Ρίκα στις διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου της Κόστα Ρίκα (FEDEFUTBOL). Είναι η τρίτη πιο πετυχημένη ομάδα της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF) μετά το Μεξικό και τις Ηνωμένες Πολιτείες.
Ιστορία
Έχει προκριθεί 4 φορές στην τελική φάση του Παγκοσμίου Κυπέλλου Ποδοσφαίρου, φτάνοντας στην πρώτη συμμετοχή της στη φάση των 16. Επιπρόσθετα, έχει κατακτήσει 3 πρωταθλήματα CONCACAF (1963, 1969, 1989) και 7 φορές το Κύπελλο Εθνών Κεντρικής Αμερικής. Συμμετείχε ακόμη σε 4 τουρνουά Κόπα Αμέρικα, φτάνοντας το 2001 και το 2004 στα προημιτελικά.Συμμετείχε και στο Παγκόσμιο Κύπελλο Ποδοσφαίρου 2014 όπου έφτασε μέχρι τα προημιτελικά αποκλείοντας την Ελλάδα στους 16 στα πέναλτι (σκορ 5-3).
Στάδιο
Έδρα της εθνικής ομάδας αποτελεί το Εστάδιο Νασιονάλ, χωρητικότητας 35.175 θεατών, που βρίσκεται στο Σαν Χοσέ.
Ελληνο-Ιαπωνικές σχέσεις
Οι Ελληνο-Ιαπωνικές σχέσεις είναι οι διμερείς σχέσεις ανάμεσα στην Ελλάδα και την Ιαπωνία.
Διπλωματικές σχέσεις
Η Ελλάδα και η Ιαπωνία καθιέρωσαν διπλωματικές σχέσεις το 1899. Από το 1960 υπάρχει ελληνική πρεσβεία στο Τόκιο και ιαπωνική πρεσβεία στην Αθήνα από το ίδιο έτος που αποφασίστηκε να αναβαθμιστεί το ιαπωνικό προξενείο το οποίο άνοιξε το 1922 και ξανάρχισε το 1956. Το προξενείο έκλεισε κατά τη διάρκεια του Β' Παγκοσμίου Πολέμου (1935-45). Από τότε οι δύο χώρες έχουν πολύ καλές σχέσεις σε όλους τους τομείς και συνεργάζονται στενά.
Πλαίσιο της Συνθήκης
Οι σχέσεις μεταξύ των δύο χωρών δημιουργήθηκαν με την υπογραφή της Συμφωνίας για τη φιλία, το εμπόριο και την ναυσιπλοΐα. Έχουν επίσης συναφθεί οι ακόλουθες διμερείς συμφωνίες:
Εξωτερικοί σύνδεσμοι
Ιαπωνια Ελλαδα
ΜακΚήν Νήσος
Η ΜακΚήν Νήσος είναι ένα μικρό, ακατοίκητο νησί που βρίσκεται στα Νησιά Φοίνικα, και ανήκει στο Κιριμπάτι. Η έκταση του είναι 0,57 τ.χμ. εκ των οποίων τα 0,4 τ.χμ. είναι ξηρά και τα υπόλοιπα 0,17 τ.χμ. είναι η έκταση της εσωτερικής λιμνοθάλασσας.
Γεωγραφία
Το ΜακΚήν είναι ένα κατα προσέγγιση οωειδούς σχήματος νησί, με διάμετρο λιγότερο από 1 χμ. Περικυκλώνεται από έναν αβαθή ύφαλο, με μια παραλιακή ράχη από κοραλλιογενή άμμο και χαλίκια που περιβάλλουν τον δακτύλιο του νησιού, και υψώνεται στα 5 μέτρα πάνω από το επίπεδο της θάλασσας. Το κέντρο του νησιού είναι χαμηλωμένο, με μια ρηχή, πολύ αλατισμένη, με δαντελωτά αποθέματα γκουανό, λιμνοθάλασσα που καταλαμβάνει το κέντρο του νησιού. Δεν έχει δέντρα, αλλά 7 βοτανώδη είδη φυτών ζουν στο νησί. Το ΜακΚήν έχει τον μεγαλύτερο φωλιάζοντα πληθυσμό μικρής φρεγάτας (Fregata ariel), με πληθυσμό που υπερβαίνει τα 85.000 πουλιά. Έχουν περιγραφεί 29 είδη πουλιών που επισκέπτονται το νησί. Το μόνο θηλαστικό είναι ο Πολυνησιακός αρουραίος, κάτι που υποδεικνύει την προϊστορική ανακάλυψη του νησιού από Πολυνήσιους ναυτικούς. Υπάρχει επίσης και ένα είδος γκέκο (είδος σαύρας) που κατοικεί στα νησιά. Δεν υπάρχει πηγή φρέσκου νερού, ούτε και μέρος που να μπορεί να λιμνάσει βρόχινο νερό.
Ανακάλυψη και χαρτογράφηση
Η ΜακΚήν Νήσος ήταν το πρώτο νησί της ομάδας Φοίνικα που καταγράφηκε και ονοματίστηκε, Ανακαλύφθηκε στις 28 Μαΐου 1794 από τον Βρετανό καπετάνιο Χένρυ Μπάρμπερ, του πλοίου Άρθουρ, ενώ ταξίδευε από τον Κόλπο Μπότανυ της Νέας Νότιας Ουαλίας της Αυστραλίας προς την βορειοδυτική ακτή της Αμερικής. Ο Μπάρμπερ είδε το ακατοίκητο νησί στις 28 Μαΐου και το ονόμασε "Ντράμοντς Νήσος", και το κατέγραψε στις συντεταγμένες 3°40'Ν, 176°51'Δ. Η Ώλμπανυ Σέντινελ ανέφερε ότι το "μικρό αμμώδες νησί...είναι πολύ χαμηλό και δεν μπορεί να το δει κάποιος από το κατάστρωμα σκάφους μακρύτερα από τα 8 με 10 χμ". Αργότερα μετονομάστηκε σε "Άρθουρ Νήσος" και έτσι αναγραφόταν σε χάρτες της εποχής στις συντεταγμένες 3°30'Ν, 176°0'Δ.
Τα ακόλουθα χρόνια αναφέρθηκε και επισκέπτηκε από πολλά πλοία, συμπεριλαμβανομένων των: φαλαινοθηρικό Ιαπωνία το 1830 (υπό τον καπετάνιο Σουμπαέλ Τσέης), τον Καπετάνιο Ουόρθ (1832) που το πέρασε για την Ονοτόα και ένα άγνωστο φαλαινοθηρικό το 1834, που το ονόμασε "Ουΐγκραμς Νήσος".
Χαρτογραφήθηκε από τον Πλοίαρχο Τσαρλς Ουΐλκς της Αμερικανικής Εξερευνητικής Αποστολής στις 19 Αυγούστου 1840, και ξαναονομάστηκε από το όνομα ενός από το πλήρωμα του. Όμως, η Άρθουρ Νήσος παρέμενε αμφισβητίσημη και "έχριζε επιβεβαίωσης" μέχρι τουλάχιστον το 1871, όταν κατατάχτηκε στον Κατάλογο του Φίντλεϋ, χρησιμοποιώντας χάρτες του χαρτογράφου Τζων Άρροουσμιθ.
Διεκδικήσεις
Το νησί διεκδικήθηκε από τις Ηνωμένες Πολιτείες τον Μάρτιο του 1859, υπό την Πράξη Νήσων με Γκουανό του 1856. Το γκουανό εξορύχθηκε από το 1859 έως το 1870. Το νησί το επισκέπτονταν σπάνια μετά από αυτήν την περίοδο. Ανακηρύχθηκε καταφύγιο πτηνών τον Ιούνιο του 1938, και είναι προστατευμένη περιοχή έκτοτε. Επιπρόσθετα με τις αποστολές φυσικής ιστορίας, το επισκέπτηκε τον Οκτώβριο του 1989 τον Διεθνή Όμιλο Ανάκτησης Ιστορικών Αεροσκαφών (International Group for Historic Aircraft Recovery - TIGHAR) όταν και το ερεύνησε ως πιθανό σημείο προσγείωσης της Αμέλια Ερχάρτ (στην προσπάθεια της να πετάξει γύρω από την γη, κατά την οποία και χάθηκε).
Κατηγορία:Νησιά Φοίνικα Κατηγορία:Ακατοίκητα νησιά του Κιριμπάτι
Άγιο Φως
Το Άγιο Φως ή Φως της Αναστάσεως είναι η φλόγα («φως») που συμβολίζει την Ανάσταση του Χριστού και μεταδίδεται σε κάθε ορθόδοξο ναό από τον ιερέα στους πιστούς κατά την τελετή της Αναστάσεως το βράδυ του Μεγάλου Σαββάτου.